Istusin mina eile plixiga koos arvuti taga ja mängisin hasardi kannustusel Luxorit. Plix tegeles telefoni kaelapaela küljest ära võetud riputuskonksu järamisega. Mõnd aega sellega õndsalt pusinud, kiikas ta minu poole ning otsustas siis armastavalt, et küllap niisugune tore  närimine kuluks mullegi ära. :) Sirutas käe selle plastmassvidinaga välja, endal lai sõbralik naeratus näol, ning püüdis toredat närimist visalt mulle suhu toppida, ise rõõmsalt takka kiites: "Tä-Tähh!"